Dovrebanen

**Dovrebanen** er jernbanestrekningen mellom Eidsvoll og Trondheim over Dombås. *Dovrebanen* betegnet opprinnelig bare strekningen mellom Dombås og Støren, som ble åpnet 17. september 1921 under dramatiske omstendigheter (se Nidareid-ulykken). Den regnes for å være av de mest trafikkerte og lønnsomme banestrekningene i jernbanens rutenett. Hele strekningen betjenes av linje F6 som går mellom Oslo og Trondheim. Denne banen går over Dovrefjell og blir derfor ofte kalt Dovrebanen. Den sørligste delen av banen inngår i det såkalte InterCity-triangelet rundt Oslo.

## Historie
Allerede ved anleggsstart for Hovedbanen ble det i et leserinnlegg i *[[Morgenbladet]]* lagt frem et forslag om å føre jernbanen videre gjennom Gudbrandsdalen og over Dovre til Trondheim. Dette ble raskt avfeid som helt utenkelig. Ved planleggingen av stambanen mellom sør og nord ble forslaget igjen tatt opp.

### Viktige årstall
Byggingen av det som til slutt ble Dovrebanen gikk over 70 år. Noen av merkeårene:

* 1851 – Anleggsstart av Norsk Hoved-Jernbane (NHJ) 8. august.
* 1854 – Hovedbanen offisielt åpnet 1. september (med normalspor).
* 1864 – Trondhjem–Størenbanen åpnet 5. august (med smalspor).
* 1880 – Eidsvold-Hamarbanen åpnet 11. oktober.
* 1894 – Hamar-Selbanen åpnet til Tretten 25. september.
* 1896 – Hamar-Selbanen åpnet til Otta 29. oktober. Fra da av ble banen benevnt Eidsvold-Ottabanen (EOB).
* 1913 – Otta-Dombås åpnet 5. desember.
* 1919 – Støren-Oppdal (med normalspor). Trondheim-Støren utvidet til normalspor (3-skinnespor 1919–1921).
* 1921 – Dombås-Oppdal åpnet 17. september og togforbindelsen Oslo-Trondheim over Dovre etablert.
* 1927 – Oslo-Lillestrøm elektrifisert.
* 1953 – Lillestrøm-Hamar ferdig elektrifisert 14. juni.
* 1962 – Stortinget vedtar at Dovrebanen skal elektrifiseres.
* 1966 – Hamar-Fåberg elektrifisert.
* 1967 – Fåberg-Otta elektrifisert.
* 1968 – Otta-Hjerkinn elektrifisert.
* 1970 – Hjerkinn-Støren-Trondheim elektrifisert.
* 1998 – Gardermobanen åpnet.
* 2015 – Minnesund-Kleverud ombygget til dobbeltspor.
* 2023 – Eidsvoll-Langset ombygget til dobbeltspor.
* 2027 – Dobbeltspor ferdigstilles til Hamar.

## Ferdigstilt

Det var byggestart for dobbeltsporet Minnesund-Kleverud i våren 2012. Parsellen åpnet for trafikk i begynnelsen av desember 2015. Delstrekningen er på ca. 17&nbsp;km, fra Langset (like etter Minnesund) og frem til Kleverud eller Kleiverud (8&nbsp;km sør for Tangen). På denne strekningen var det tett samlokalisering mellom ny E6, eksisterende jernbane og ny jernbane, og derfor ble bane og vei bygget samtidig. Jernbaneverket og Statens vegvesen samorganiserte seg i Fellesprosjektet E6-Dovrebanen. Fellesprosjektet varslet reguleringsstart for strekningen Minnesund-Espa i april 2009, etter at traseen for strekningen Eidsvoll-Sørli ble avgjort av Miljøverndepartementet 24. februar 2009. Dovrebanen fikk med dette prosjektet tre nye tunneler: Molykkjatunnelen (620 m), Morstuatunnelen (190 m) og Ulvintunnelen (3,8&nbsp;km).

Eidsvoll-Langset (Minnesund) (ca. 7&nbsp;km) bygges samtidig med Kleverud-Steinsrud, inkludert ny jernbanebro over Minnesund, Minnevika jernbanebru, litt sør for den gamle Minnesund jernbanebru og i rettere linje. Mellom Venjar (sør for Eidsvoll) til Eidsvoll nord utbygging av dobbelspor (9 km) med nytt sporarrangement på Eidsvoll stasjon og Wergeland tunnel i løsmasser (kulvert). Eidsvoll nord til Langset (4 km) inkludert Minnevika bru, mindre broer og kulverter. Åpnet i oktober 2023.

## Pågående
Bane NOR bygger ut Dovrebanen fra enkeltspor til dobbeltspor mellom Eidsvoll og Hamar. Dette vil gi høyere kapasitet på strekningen og korte ned reisetiden med en halvtime.

Selv om det er regulert for dobbeltspor gjennom Espa samtidig med parsellen Minnesund–Kleverud, tilhører egentlig Espa-parsellen Kleverud–Steinsrud (ca. 13&nbsp;km). I tillegg til en 3&nbsp;km lang tunnel gjennom Espa (Hestnestunnelen) inkluderer parsellen også ny bro over Tangenbukta og ny Tangen stasjon. Strekningen bygges i tidsrommet 2017/18–2027.

Fra Sørli til Brumunddal er det igangsatt arbeid med kommunedelplan. Det er store uenigheter i Hamar hvorvidt Dovrebanen i hovedsak skal følge dagens trase gjennom Hamar, eller om den skal legges i helt ny korridor.

I Trøndelag er det skissert mulig linjeomlegging mellom Søberg sør for Melhus og Heimdal i forbindelse med bygging av ny godsterminal for Trondheims-regionen. Ved å legge Dovrebanen i tunnel under Vassfjellet vil man oppnå bedre stigningsforhold, kombinert med bedre horisontalkurvatur på denne strekningen, som vil redusere reisetiden, og øke fleksibiliteten på strekningen, da dagens linje gjennom Melhus opprettholdes for lokaltogtrafikk. En slik utbygging vil muligens øke behovet for utbygging av dobbeltspor mellom Heimdal og Marienborg, samt ombygging av signalanlegg og annen teknisk infrastruktur for å utnytte de to eksisterende sporene mellom Marienborg og Trondheim S til dobbeltsporet trafikk.

Randklev bru ved Ringebu kollapset i ekstremværet Hans i august 2023, og forbindelsen ble ute av drift på det som først var ubestemt tid. Godstrafikken ble omdirigert over Rørosbanen (denne har mindre kapasitet til godstrafikk). Persontrafikken ble betjent med buss mellom Lillehammer og Trondheim til september 2023, deretter buss mellom Lillehammer og Dombås. Bane Nor gjenåpnet Fåvang stasjon i desember 2023 for å forkorte buss for tog-strekningen til Fåvang–Ringebu. Bru og bane åpnet igjen 20. mai 2024.

Den 21. januar 2025 ble Dovrebanen stengt på grunn av isdannelse og høy vannstand i Otta som førte til at Otta jernbanebru flyttet på seg. Ifølge Bane Nor holdes banen stengt i hvert fall til midten av april 2025.

## Linjekart
Se Trondhjem–Størenbanen for detaljert historikk mellom Trondheim og Støren.
}

|}
|

Train Station in Trondheim.jpg|Trondheim S
Skansen bru Trondheim.jpg|Skansen bru
Skansen railroad station.jpg|Skansen stasjon
Marienborg Station.JPG|Marienborg stasjon
Stavne stoppested.jpg|Stavne stoppested
Dovrebanen storenstasjon.jpeg|Støren stasjon på Dovrebanen rundt 1880-1890
Orkla bru hurtigtog.jpg|Hurtigtog passerer Orkla bru i 1975
Hjerkinn station 1970.jpg|Hjerkinn stasjon 1970
Dombaas railway station.jpg|Dombås stasjon
Jernbane bygging Nord-Fron.jpg|Fra byggingen av Guldbrandsdalsbanen, Kvam i Nord-Fron i juni 1896
Dovrebanen nordover ved Kvam.JPG|Dovrebanen sett nordover fra Kvam stasjon
Vinstra stasjon-2005-04-13.jpg|Vinstra stasjon
Brumunddal train station.jpg|Brumunddal stasjon
Hamar-jernbane.jpg|Hamar stasjon
Ottestad stasjon.jpg|Ottestad stasjon
Stange railway station.jpg|Stange stasjon
Gluewood bridge.jpg|Bro over Dovrebanen
Steinsrud station.jpg|Steinsrud stasjon
Tangen station.jpg|Tangen stasjon
Locomotive-El11-eidsvoll.jpg|Eidsvoll stasjon

|}

### Dokumentasjon fra førerrom
Flere deler av Dovrebanen er dokumentert gjennom førerromsopptak gjort av norske lokførere. Slike opptak brukes blant annet for å vise banens trasé, stigninger, kurvatur og vinterforhold. En samlet oversikt over Dovrebanen-opptak finnes her:

## Referanser


## Litteratur
* 
* 
* 
* 
* 
* 
* 
* 
* 
* 
* 
* 

## Eksterne lenker
* 
* Dovrebanen hos Jernbanehistorisk forening
* Linje 21 på openstreetmap.org
* http://www.jernbaneverket.no/eidsvoll-hamar
* http://www.e6-dovrebanen.no 
* Jernbanebiblioteket - Network Statement
* Førerperspektiv: Oslo–Trondheim over Dovrebanen (EL18, 2024) – https://www.youtube.com/watch?v=yf59H6lOR2o
*